Bambusrikse

Bambusrikse (Aramidopsis plateni) er en flygeudyktig, monotypisk art i riksefamilien (Rallidae) og eneste art i slekten Aramidopsis. Arten er endemisk for øya Sulawesi i Indonesia.

Biologi 
Bambusrikse blir omkring 30 cm lang og er en flyeudyktig art, som nærmest er stjertløs. Arten har meget kraftige lemmer og føtter, korte vinger og meget kort stjert. Nebbet er svakt buet nedover og halvlangt. Fjærdrakten varierer i ulike grønntoner. Kjønnene er like, men hunnene er sterke rustrøde i nakken og har mindre hvitt i kinnene enn hannene. Hunnene har rødaktig iris, mens hannenes er mer gulaktig.

Bambusriksa er utbredt i Nord-Sulawesi og på Minahasahalvøya i Sørøst-Sulawesi. Den opptrer i tett lianeskog og bambusskog med sekundærvekst, i grensestrøkene mellom lavlandet og høylandet. På Minahasahalvøya også i skråninger med sekundærvekst ved basen av gressletter med elefantgress. Arten eter trolig mest ferskvannskrabber, som den fanger i bekkefar og lignende. Det eneste som er kjent om hekkingen er en observasjon av en voksen fugl med to unger.

Inndeling 
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen et al. (2008, 2017). Norske navn i parentes er eventuelt uoffisielle midlertidige beskrivelser.

 Gruiformes, tranefugler
 Rallidae, riksefamilien
 Rallus, 13 arter
 Dryolimnas, 2 arter
 †Aphanapteryx, monotypisk, utdødd slektslinje
 †Erythromachus, monotypisk, utdødd slektslinje
 Crex, 2 arter
 Rougetius, monotypisk
 Atlantisia, 2 arter
 †Mundia, monotypisk, utdødd slektslinje
 Aramidopsis, monotypisk
 A. plateni, bambusrikse, monotypisk
 Lewinia, 4 arter
 Gymnocrex, 3 arter
 †Diaphorapteryx, monotypisk, utdødd slektslinje
 Gallirallus, 18 arter
 Canirallus, monotypisk
 Mustelirallus, 3 arter
 Cyanolimnas, monotypisk
 Pardirallus, 3 arter
 Amaurolimnas, monotypisk
 Aramides, 8 arter
 Tribonyx, 3 arter
 Porphyriops, monotypisk
 Porzana, 4 arter
 Paragallinula, monotypisk
 Gallinula, 7 arter
 Fulica, 11 arter
 Porphyrio, 15 arter
 Himantornis, monotypisk
 Megacrex, monotypisk
 Gallicrex, monotypisk
 Amaurornis, 7 arter
 Rallina, 8 arter
 Zapornia, 15 arter
 Micropygia, monotypisk
 Anurolimnas, 3 arter
 Coturnicops, 3 arter
 Hapalocrex, monotypisk
 Laterallus, 9 arter

Referanser

Eksterne lenker 
 

Riksefamilien